ЖОБА

|  |  |  |
| --- | --- | --- |
| **«ҚАЗАҚСТАН РЕСПУБЛИКАСЫНЫҢ****ҰЛТТЫҚ БАНКІ»**РЕСПУБЛИКАЛЫҚ МЕМЛЕКЕТТІК МЕКЕМЕСІ | Kazak_gerb_4 | РЕСПУБЛИКАНСКОЕ ГОСУДАРСТВЕННОЕ УЧРЕЖДЕНИЕ**«НАЦИОНАЛЬНЫЙ БАНК****РЕСПУБЛИКИ КАЗАХСТАН»** |
| **БАСҚАРМАСЫНЫҢ****ҚАУЛЫСЫ** |  | **ПОСТАНОВЛЕНИЕ** **ПРАВЛЕНИЯ** |
| 2019 жылғы\_\_\_\_\_\_\_\_\_Алматы қаласы |  | № \_\_\_\_\_ город Алматы |

|  |
| --- |
| **Ірі қатысушылары банктер болып табылатын заңды тұлғалардың жарғылық капиталына тікелей және жанама қатысуы жөнінде банктердің ақпарат беру ережесін бекіту туралы** |

«Қазақстан Республикасындағы банктер және банк қызметі туралы» 1995 жылғы 31 тамыздағы Қазақстан Республикасының заңына сәйкес Қазақстан Республикасы Ұлттық Банкінің Басқармасы **ҚАУЛЫ ЕТЕДІ**:

1. Қоса беріліп отырған ірі қатысушылары банктер болып табылатын заңды тұлғалардың жарғылық капиталдарына тікелей және жанама қатысуы жөнінде ақпарат беру Ережесі бекітілсін.

2. Қаржы нарығының статистикасы департаменті Қазақстан Республикасының заңнамасында белгіленген тәртіппен:

1) Заң департаментімен бірлесіп осы қаулыны Қазақстан Республикасының Әділет министрлігінде мемлекеттік тіркеуді;

2) осы қаулы ресми жарияланғаннан кейін Қазақстан Республикасы Ұлттық Банкінің ресми интернет-ресурсына орналастыруды;

3) осы қаулы мемлекеттік тіркелгеннен кейін он жұмыс күні ішінде Заң департаментіне осы қаулының осы тармағының 2) тармақшасында және
4-тармағында көзделген іс-шаралардың орындалуы туралы мәліметтерді ұсынуды қамтамасыз етсін.

4. Сыртқы коммуникациялар департаменті – Ұлттық Банктің баспасөз қызметі осы қаулы мемлекеттік тіркелгеннен кейін күнтізбелік он күн ішінде оның көшірмесін мерзімді баспасөз басылымдарында ресми жариялауға жіберуді қамтамасыз етсін.

5. Осы қаулының орындалуын бақылау Қазақстан Республикасының Ұлттық Банкі Төрағасының орынбасары М.Е. Әбілқасымоваға жүктелсін.

6. Осы қаулы 2020 жылғы 1 қаңтардан бастап қолданысқа енгізіледі және ресми жариялануға тиіс.

|  |  |
| --- | --- |
| **Ұлттық Банк** **Төрағасы**  |  **Е. Досаев** |

Қазақстан Республикасы

Ұлттық Банкі Басқармасының

\_\_\_\_\_\_\_\_\_жылғы № \_\_\_\_

қаулысымен бекітілді

**Ірі қатысушылары банктер болып табылатын заңды тұлғалардың жарғылық капиталына тікелей және жанама қатысуы жөнінде банктердің ақпарат беру ережесі**

**1-тарау. Жалпы ережелер**

1. Осы ірі қатысушылары банктер болып табылатын заңды тұлғалардың жарғылық капиталдарына тікелей және жанама қатысуы жөнінде ақпарат беру ережесі (бұдан әрі - Ереже) «Қазақстан Республикасындағы банктер және банк қызметі туралы» 1995 жылғы 31 тамыздағы Қазақстан Республикасының Заңына сәйкес әзірленді және банктердің Қаржы нарығын және қаржы ұйымдарын реттеу, бақылау мен қадағалау жөніндегі уәкілетті органға (бұдан әрі – уәкілетті орган) және Қазақстан Республикасының Ұлттық Банкіне (бұдан әрі – Ұлттық банк) сұратқан кез келген ақпаратты ірі қатысушылары банктер болып табылатын заңды тұлғалардың жарғылық капиталдарына тікелей және жанама қатысу жөніндегі ақпаратты беру тәртібін белгілейді.

**2-тарау. Ірі қатысушылары банктер болып табылатын заңды тұлғалардың жарғылық капиталына тікелей және жанама қатысуы жөнінде банктердің ақпарат беру ережесі**

1. Банк уәкілетті органның, Ұлттық Банктің сұратуы бойынша ірі қатысушылары банктер болып табылатын заңды тұлғалардың жарғылық капиталдарына тікелей және жанама қатысуы бойынша барлық қажетті мәліметтер мен құжаттарды қоса бере отырып, кез келген ақпаратты ұсынады.
2. Уәкілетті органның, Ұлттық банктің ірі қатысушылары банктер болып табылатын заңды тұлғалардың жарғылық капиталына тікелей және жанама қатысу жөнінде ақпарат беру туралы сұрау салуын банк «Жеке және заңды тұлғалардың өтініштерін қарау тәртібі туралы» Қазақстан Республикасының 2007 жылғы 12 қаңтардағы Заңының 8-бабында белгіленген мерзімде қарайды.
3. Қағидалардың 3-тармағына сәйкес сұратылатын ақпаратты банк уәкілетті органға, Ұлттық банкке банктің бірінші басшысы немесе ол уәкілеттік берген тұлға қол қойған ілеспе хатпен жазбаша түрде береді.
4. Ұсынылатын ақпараттың дұрыстығын және толықтығын банктің бірінші басшысы немесе ол уәкілеттік берген тұлға қамтамасыз етеді.